അണ്ടര്19 വനിത ക്രിക്കറ്റ്: കേരളത്തിന് കരുത്തുപകരാന് ഗോപിക ചിത്രം ഇരവിപുരം: കേരളത്തിന്െറ യുവനിരക്ക് കരുത്തുപകരാന് കൊല്ലൂര്വിള സ്വദേശിനിയായ 17കാരിയും. അണ്ടര്19 വനിത ക്രിക്കറ്റിന്െറ കേരള ടീമിലാണ് ഭരത് നഗര് സ്വദേശിയായ ഗോപിക ഗായത്രി ദേവി ബാറ്റ്സ്വിമനായി ഇടംപിടിച്ചത്. വിമല ഹൃദയ ഗേള്സ് ഹൈസ്കൂളില് വിദ്യാര്ഥിനിയായിരിക്കെ, അത്ലറ്റിക് രംഗത്ത് മികച്ച താരമായിരുന്ന മിടുക്കി, റവന്യൂ ജില്ല അത്ലറ്റ് മീറ്റില് മികച്ച പ്രകടനം കാഴ്ച വെച്ച് ജില്ലയില് ഒന്നാമതെത്തി. 2016ല് കൊല്ലംആശ്രാമം ക്രിക്കറ്റ് അക്കാദമിയില് സെലക്ഷന് കിട്ടിയതിലൂടെയാണ് ക്രിക്കറ്റിലേക്ക് തിരിഞ്ഞത്. തുടര്ന്നാണ് കോട്ടയംമാന്നാനം അക്കാദമിയിലൂടെ ക്രിക്കറ്റില് പുതിയ പടവുകളിലേക്ക് കയറിയത്. ഇതിനിടെ, എസ്.എസ്.എല്.സി പരീക്ഷയില് എല്ലാ വിഷയങ്ങല്ക്കും എപ്ലസും സ്വന്തമാക്കി. രാജ്യത്തിന്െറ ജഴ്സി അണിയുകയാണ് ഗോപികയുടെ അടുത്ത ലക്ഷ്യം. കഴിഞ്ഞ ഏഴു മുതല് വയനാട്ടില് കൃഷ്ണഗിരി സ്റ്റേഡിയത്തില് നടന്ന പരിശീലനത്തിനുശേഷം ഗോപിക ഉള്െപ്പട്ട കേരള ടീം അന്തര് സംസ്ഥാന മത്സരത്തില് പങ്കെടുക്കാന് വിശാഖപട്ടണത്തേക്ക് തിരിച്ചു. കേരള ക്രിക്കറ്റ് അസോസിയേഷന് മുഖ്യ പരിശീലകരായ എം. രാജഗോപാല്, ജസ്റ്റിന് ഫെര്ണാണ്ടസ് എന്നിവരാണ് ടീമിനെ നയിക്കുന്നത്. സാമ്ബത്തിക പരാധീനതകള്ക്കിടയിലും ഗോപികക്ക് പൂര്ണപിന്തുണയുമായി ഒാട്ടോ ഡ്രൈവറായ പിതാവ് സുഗതനും അംഗന്വാടി അധ്യാപികയായ മാതാവ് ബീനയുമുണ്ട്. സഹോദരി ഗോപുര കോഴിക്കോട് വെസ്റ്റ് ഹില് എന്ജിനീയറിങ് കോളജില് മൂന്നാം വര്ഷ വിദ്യാര്ഥിനിയാണ്. ഗോപികയുടെ നേട്ടത്തിനു പിന്നിലെ ഭരത് നഗര് റസിഡന്റ്സ് അസോസിയേഷന് പ്രവര്ത്തകര് ഉള്പ്പെടെ നാട്ടുകാരുടെ പിന്തുണയും കുടുംബം എടുത്തുപറയുന്നു. ഭരത് നഗര് പ്രസിഡന്റ് എം.ആര്. മണിയുടെ നേതൃത്വത്തില് ഗോപികക്ക് തുടര്ന്നും എല്ലാവിധ പ്രോത്സാഹനവും വാഗ്ദാനം ചെയ്തിട്ടുണ്ട്. മത്സരം കഴിഞ്ഞെത്തുന്ന ഗോപികക്ക് നഗര് കമ്മിറ്റി സ്വീകരണം നല്കും.